2 ISIGIDIMI SAMAXOSA, SEPTEMBER 1, 1873.

lwase Galili, ekutiwa ukubizwa kwalo  
maxa wambi Ezibalweni lulwandle Iwase  
Tiberiyasi, kutiwa ngamanye licibi le  
Genezarete. Licibi elibukulu buzimayile  
ezikwishumi elinesihlanu. U-Kristu U-  
Msindisi wetu wayicitela inxenye yobomi  
bake, kumazwe araule ololwandlana.  
Ngexesha elitile kwake kwako izixeko  
ezisitoba ezimi elunxwemeni lwalo. Abe-  
mi bazo babemana ukuyibona imimanga-  
liso ayenzayo U-Kristu, beweva namazwi  
obulumko notando awatetayo. Amanzi  
elocibi anconywa ukuba mnandi, ukupola,  
nokungcwengeka; nangoku intlanzi zako-  
kona zise ninzi, kwanje ngoko kwakunjalo  
ngemini zaba Postile, okuya babamba into  
eninzi yentlanzi kwade kwapuka intambo  
zabo.

IHAMBO KA MR. MOLTENO.

Into enkulu ngalenyanga ifileyo ibiku-  
kutyelela kuka Mr Molteno kulo mandla  
wase Mpumalanga. Kuzo zonke indawo  
wamkelwe ngemigcobo nangovuyo- U-  
Mr. Molteno nguyena mkulu, uyintloko  
yale Government ikoyo ngoku. Utyelele  
kuyo yonke imizi emikulu, wahlangana  
nabemi bendawo ngendawo, into ke leyo  
esaziyo ukuba iyakuba luncedo olukulu-  
Ubonakalise ukuba izinto ezisingisele  
kwabantsundu uzinyamekele kanye. Uke  
wako apa E-Lovedalo wakangela izakiwo  
zayo, waposa amazwi kwabafunda kona,  
waxela ukuba uvuyisiwe ngumsebenzi  
owenziwayo, wateta nangamalungelo aba-  
nawo abafundayo-

E-Xesi lakwa Kama ufike sekuko abantu  
abantsundu abakuma 200 abalinde uku-  
mamkela. U-Mr. Molteno utete nabo  
ngendlela zenqwelo zomlilo, wati abanye  
ngebesiya kweyase Bayi baze bazibonele  
ngokwabo ukudla nemali ezinikwa kwa-  
basebenza kona, babuye benento yokuba-  
lisa kumakowabo. Abantwana besikolo  
sase Xesi bavume iculo Lenkosazana.

Kute E-Debe, elukalweni wafika sele-  
lindwe ngabantu abantsundu abangama-

kulu amatatu bonke bekwele, bepantsi  
kuka Mr. Tainton- Bamkape baya kum-  
lahla E-Qonce. Izikulu zase Qonce zim-  
hlangabeze esenganeno komzi, lwaza urozo  
Iwenqwelana zamahashe ezize kumhla-  
ngabeza Iwangapezulu kwesiqingata se-  
mayile.

noko apa selusuke Iwanzonza lonakala  
ngenxa yokukwelwa luse luncinane. Aba-  
ntu bangase ntshona langa E-Asia bakoli-  
sa ukunxiba ingubo, njengoko nibonayo  
emfanekisweni- Ingubo zabo bayazenzela  
ngokwabo. Kodwa ziyadlulwa zezase  
Europe ngokucikizeka nokomelela. Intam-  
bo ezi kubanjwe ngazo ihashe zezemitya,  
zenziwe kakuhle. Isali zikoliswa ukwe-  
nziwa ngemiti, ke zikangeleka kubi. Ama  
Arab aselekolisile ukuba nemipu yama  
European, noko basebaninzi abapata izire-  
le. Xa balwayo baye eso sirele basibambe  
esandleni, ukudla bakubekise pambili baye  
kungena elutshabeni ihashe belifumzile.

Umfanekiso okwipepa lesine ngowe sol-  
dati lorn Abyssinian. Yena ubonisa inzalo  
ka Ham. Abaleseshi betu mhlaumbi bo-  
kumbula ukuba kule minyaka idluleyo I-  
Government ya Mangesi ibe inyanzeleke  
ukuba itumele umkosi wokuya kukulula  
Amangesi, abefakwe etolongweni yinkosi  
yama Abyssinia, ngapandle kwesizatu.  
Amangesi ke ebesilwa nabantu abanje  
ngalo nimbona emfanekisweni. Ngaba-  
ntu abanga maroti noko bazisweleyo izi-  
xobo ezilungileyo. Ikomkululabo I-Mag-  
dala, latatyatwa ngamandla, yaza inkosi  
yabo U-Theodore wanyula ukuzibulala ku-  
nokuba azinikele ku Mangesi. Abobantu  
bati ukuzibiza banga Makristu, kodwa in-  
konzo yabo yintlanganisela yamasiko  
angenayo nentsingiselo. Ngabantu aba-  
ngakwenze nto ukupalaza igazi. Iti xa  
inkosi iseluhambeni kubeko nombulali,  
ukuze kuti ukuba kuko oyicapukisileyo  
inkosi leyo asele nqanyulwa intloko. Nge-  
nye imini umhambi wa Mangesi wabeha-  
mba nenkosi yama Abyssinia nento eninzi  
yamasoldati ayo. Kute xa bawela mfulana  
utile, inwele zenkosi zafika emeveni yeva  
ubuhlungu. Ivakele iselisiti “ Ipina in-  
kosana yalomahlulo welizwe ? ” Inkosana  
leyo ke iyile nonyana wayo baza bobabini  
baxonywa kumti okufupi. Kanjalo yinto  
ekoyo futi kubo ukuti umntu asike isihlu-  
nu senyama yozinkomo no zigusha, ayi-  
sike zipilile, angakatali nokuba bungaka-

nani na ubuhlungu ezibuvayo. Elisoldati  
ngumfo omhle owomeleleyo. Ingubo zakc  
zezesikumba nohlobo olutile lwe *kaliko*kwelozwe. Indlu ahlala kuyo  
iyelelene neza Maxosa. lyabonakala apa  
emfanekisweni.

Omnye umfanekiso ubonisa ulwandle

KWELA MAMFENGU.

INTLANGANISO ENKULU.

*{King William's Town Gazette.)*

Elipepa lase Qonce liti, nge Monday ngo 28 ka July bekuko intlanganiso yenkosana nabanye abantu kwa Captain Blyth. Ibiyeyokuteta nge­ndawo enkulu kanye, impumelelo yayo yayencomekayo. Kwakumenywe zonke inkosana, namapakati azo. Baba baninzi abafikayo kuyo. Baqala ukufika abanamahashe kwangexa leshumi, aba-mgama bafika emini enkulu.

U-Captain Blyth wayiqala intlanganiso ngoku- ti:—Zinkosana za Mamfengu nani mapakati, ngalemini yanamhla ndinibizele ukuba kuze kuxoxwa indawo enkulu kakulu, endinge yilinganise nanto seloko ndati ndafika kweli lizwe lenu, kuminyaka emine edluleyo. Niyazi ukuba ndihlala nditeta kuni ngezinto ngezinto. Kodwa ndingatsho ukuti andizange ndizive ndinje ukoyikela kwam ukungati amazwi am, akayi kuyimisa lento ngohlobo oluyifaneleyo. Ndiyanixelela kwa- sekuqaleni ukuba le asiyiyo intlanganiso yezinto ze Government. Namhlanje anditeti nani njengomntu omiswe yi Government pakati kwenu, nditeta njengesihlobo senu. Indawo endinibizele yona yile. Ngalo Mvulo udluleyo U-Dr Stewart umpati we Lovedale Institution ubelapa eze kuni nakum. Ubezise ilizwi elivela kuye, namanye amadoda afundisa E-Lovedale. Uti kunganja- nina ukuba kuya kumiswa apa kwela Mamfengu I-Institution efana neyase Lovedale. Utike lomsebenzi ungaqalwa kwangoku ukuba Amamfengu ayavuma ukurola £1,000 zokuqala izakiwo. Eso sikolo ukuba simisiwe pakati kwenu soba sesawo onke amacala. Soba sisikolo sohlanga lonke esingaketi bani. Kuso abantwana benu boba nokufunda imisebenzi, ukuze bazuze ubutyebi ngayo. Ku Dr. Stewart mna ndite “ Andinakuku nika zwi, kuba lento uyitetayo inkulu, ndiyabona ukuba ingavel isa izinto ezininzi ezilungileyo kweli lizwe Lamamfengu.” Kekaloku imfanelo yam yeyokuba ndinga wutinteli umsebenzi onje ukulunga. Kuko ke lento ndinihlanganisileyo. Ndiyibekisa kuni. Ndiqinisekile ukuba niya kuyitabata nje nge mfanelo yayo. Isininzi senu sesibona ukuba makulu amatamsanqa ezayo kuni ngenxa yemfundo. Sati oko sasifuna ukwenza indlela kwako abati aniyikuze nipumelele. Ko­dwa ke kunjanina namhla ? Indlela ezilungileyo ziko kwindawo zonke kulommandla. Into ena- yenzayo oko yaziwa E-Kapa kwade kwase Natal. Ngubanina olihlwempu namhla ngenxa yoko? Yatinina ukuze ibe nokufezwa? Bati bonke bancedisa ngokuncinane abanako, kwasetyenzwa kunye. Ukuba silandela kwa londlela nale into singa yifeza. Ukuba nibe ningabantu abanga mahlwempu aqauka yindlala ngendi- nentloni ukubeka esisicelo pambi kwenu.. Ndini- cela ukuba niyicinge ngenyameko lento ukuze niyenze. Masenze into eya kwaziwa kulo lonke. Makuze kude kwaziwe nase E-England ukuba niyayiqonda into elitamsanqa lenu, nokuba uiti nifuna kwakiwe isikola esikulu pakati kwenu.